Betogers versper JHB-snelwegDie Johannesburgse metropolisie het Dinsdag motoriste versoek om sekere dele van die Goue Hoofweg, suid van Johannesburg, te vermy nadat inwoners van Lehae naby Lenasia dit met klippe versper het. “ŉ Gedeelte van die snelweg is ontoeganklik vir motoriste,” het hoofsupt. Wayne Minnaar, die metropolisie se woordvoerder, gesê. Betogers het omstreeks 05:00 begin saamdrom. Dit is nog nie duidelik waaroor hulle betoog nie. Die polisie is op die toneel. Minnaar het motoriste versoek om die N1 en K43 as alternatiewe roetes te gebruik.